Standardansættelseskontrakt (Ikke funktionær uden overenskomst)

Mellem 20. oktober 2016

<Arbejdsgiver navn>

<Adresse>

<Post nr. og by>

CVR nr.: <x>

(Herefter kaldet ”Virksomheden”)

&

<Medarbejders navn>

<Adresse>

<Post nr. og by>

CPR nr.: <x>

(Herefter kaldet ”Medarbejderen”)

Er dags dato aftalt

­­­­­

1. **Indledning**

Medarbejderen ansættes fra den <dag. Måned 20xx> hos Virksomheden. Medarbejderen ansættes som <stilling>, og arbejdet skal udføres på Virksomhedens adresse, <arbejdsgiver adresse og post nr>.

Det forventes, at medarbejderen varetager alle sine opgaver samvittighedsfuldt og efter bedste evne og med anvendelsen af sin fulde arbejdskraft.

1. **Arbejdstid**

Der er aftalt en fast daglig/ugentlig arbejdstid på <x> timer. Medarbejderen aflønnes fast for dette timetal pr. måned, medmindre der i løbet af måneden mellem parterne er aftalt fravigelser til det garanterede timetal.

<ALTERNATIVT>

Der er ikke aftalt en fast daglig/ugentlig/månedlig arbejdstid. Medarbejderen er ikke garanteret et fast timetal. Det aftales løbende mellem Virksomheden og Medarbejderen, hvornår Medarbejderen skal arbejde. Medarbejderen er ikke forpligtet til at tage vagter, som tilbydes af Virksomheden.

Arbejdet skal udføres indenfor Virksomhedens almindelige åbningstid og placeres <mandag> til <søndag> i tidsrummet kl. <x> - <x> eller efter nærmere aftale.

1. **Løn**

Lønnen er ved tiltrædelsen aftalt til at udgøre kr. <x> pr. time/måned, der vil blive udbetalt bagud den sidste bankdag i måneden. Lønperioden er fra den <21>. til og med den <20>. i hver måned

Der afregnes med timeløn, uanset hvornår på dagen arbejdstiden afvikles, og der er taget højde herfor ved lønfastsættelsen, således der ikke ydes forskudttidstillæg, helligdagsbetaling eller lignende.

Hvis Medarbejderen udfører mer- eller overarbejde, aflønnes dette med almindelig timeløn. Det kan mellem parterne aftales, at mer- eller overarbejde afspadseres 1:1.

1. **Pension**

Der er ikke på Virksomheden en firmapensionsordning. Der er taget højde herfor ved lønfastsættelsen.

<ALTERNATIVT>

Medarbejderen er fra den <dag. Måned 20xx> omfattet af Virksomhedens pensionsordning. Virksomhedens pensionsbidrag udgør for tiden <x> % af den til enhver tid værende månedsløn, og betales til <pensionsselskabet> under forudsætning af, at Medarbejderen selv indbetaler et pensionsbidrag på <x> % af den til enhver tid værende månedsløn.

Denne indbetaling påbegyndes, når prøvetiden er overstået.

1. **Ferie**

Medarbejderen er berettiget til ferie i overensstemmelse med den til enhver tid gældende Ferielov.

Ferie afholdes efter aftale med Virksomheden efter reglerne i ferieloven.

1. **Sygdom og barsel**

Medarbejderen kan inder sygdom være berettiget til at mpdtage sygedagpenge fra Virksomheden i henhold til sygedagpengelovens regler. Medarbejderen har ikke ret til løn under sygdom.

Sygefravær skal anmeldes telefonisk senest kl. <x> på den første fraværsdag til den nærmeste leder.

På Virksomhedens anmodning er Medarbejderen forpligtet til at fremskaffe dokumentation for sygdom i form af en lægeerklæring. Virksomheden skal betale for eventuelle udgifter til lægeerklæringen.

Medarbejderen har ikke ret til løn under barsel.

1. **Opsigelse**

De første 3 måneders af ansættelsen anses som prøvetid, i denne periode kan opsigelses fra såvel Virksomhedens som Medarbejderens side finde sted med 14 dages varsel.

Det er gensidigt aftalt at ansættelsesforholdet efter prøvetiden kan opsiges af hver af parterne med <x> kalenderdage.

Opsigelse skal ske skriftligt.

1. **Tavshedspligt**

Medarbejderen har tavshedspligt med hensyn til alt, hvad Medarbejderen erfarer i forbindelse med udførelsen af sit arbejde, med mindre der er tale om forhold, der efter sagens natur må bringes til tredjemands kundskab. Denne tavshedspligt er også gældende efter ansættelsesforholdet ophør.

Når medarbejderen fratræder sin stilling – uanset af hvilken årsag – skal alt materiale, der tilhører arbejdsgiveren og som er i medarbejderens besiddelse, afleveres til arbejdsgiveren.

1. **Ændringer i ansættelseskontrakten**

Enhver ændring til denne kontrakt, skal meddeles for medarbejderen hurtigst muligt og senest en måned efter ændringen træder i kraft. Ændringen skal laves som et tillæg til denne kontrakt.

Ovenstående gælder ikke, hvis det er som følge af ændringer i lovene som kontrakten henviser til.

1. **Øvrige bestemmelser**

Ansættelsesforholdet er ikke omfattet af en overenskomst. Funktionærloven finder ikke anvendelse

[De nærmere bestemmelser vedrørende virksomhedens generelle personaleforhold er beskrevet i personalehåndbogen, hvortil der henvises. Personalehåndbogen er udleveret sammen med nærværende ansættelseskontrakt.]

Medarbejderen er forpligtet til at holde Virksomheden underrettet om sin bopælsadresse.

Medarbejderen må ikke uden Virksomhedens accept tage hverken lønnet eller ulønnet bibeskæftigelse.

1. **Underskrift og godkendelse**

Ansættelseskontrakten er udarbejdet i to ens eksemplarer. Hver af parterne modtager et originalt dokument. Begge parter er indforstået med de anførte ansættelsesvilkår.

<by, dato> <by, dato>

Virksomheden Medarbejderen

*<Navn> <Navn>*

*<Stilling>*